Connachta

Connachta er en gruppe av dynastier og slektsledd (eller felles folk) fra tidlig middelalder i Irland som ifølge tradisjonen hevdet å nedstammet fra den legendariske overkongen Conn Cétchathach («Conn av de hundre slag»). Dagens vestlige irske provinsen Connacht (Irsk Cúige Chonnacht, «Connacthas femtepart») er oppkalt etter dem, selv om territoriene til Connachta gjennom forskjellige tider også omfattet deler av det sørlige og vestlige Ulster og det nordlige Leinster. Det tradisjonelle sentrum var Cruachan (i dag Rathcroghan) i dagens grevskap Roscommon.

Opphav og opprinnelse 
Bruken av ordet cúige, som det tidligere ble kalt, betyr bokstavelig «den femte» for å betegne en provins blant flere andre, noe som direkte indikerer eksistensen av et pentarki (pan, «felles», + tarki, «styre») i forhistorisk tid, hvis medlemmer antas å ha vært befolkningsgruppene Connachta, Ulaid (Ulster) og Laigin (Leinster), regionen Mumu (Munster) og det sentrale kongeriket Mide. Dette pentarkiet ser ut til å ha blitt brutt opp ved begynnelse av historisk tid på begynnelsen av 500-tallet med tilbakegangen til Ulaid og opprettelsen av nye dynastier i Connachta som utvidet seg nord og øst.

Den irsk historisk tradisjon i middelalderen sporer disse dynastiene (utvidede slektstilknytninger) til de fire eller fem sønnene til Eochaid Mugmedon: Brion, Ailill, Fiachrae, Fergus Caech (kanskje et litterært tillegg) og Niall av de ni gisler. Fire var forfedre til nye irske dynastier; de av Brión (Uí Briúin), Fiachrae (Uí Fiachrach) og Ailill (Uí Ailello, senere erstattet av Uí Maine) var kjent som teóra Connachta, eller den historiske Tretallige Connachta i selve provinsen; den av Niall, Uí Néill («Néills etterkommere»), overgikk først sitt moderdynasti i makt og betydning, og etablerte eller videreførte det såkalte overkongedømmet av Irland ved Tara, og ble det mektigste dynastiet i Irland ned til tidlig moderne tid.

Imidlertid forskeren David Sproule påpekt at: «Det ser ikke ut til at ordet «Connacht» opprinnelig kan ha betydd «etterkommerne til Conn»; det kan ha betydd «lederskap» eller «overherredømme» fra cond eller conn, «hode», og har senere blitt tolket som «etterkommerne til Conn», Conn Cetchathach er avledet fra ordet «Connacht» i stedet for omvendt . ... navnet «Eoganacht» og «Ciannacht» ble dannet i etterligning ...»

Sproules hypotese har blitt akseptert av andre historikere som Paul Byrne.

Dynastiene til Airgíalla, og gjennom dem Uí Maine, mens de også ble regnet som tilhørende Connachta av middelalderens slektsforskere, er muligens ikke relatert, ettersom noen har vurdert at de stammer fra andre folkeslag som senere ble lagt til slektsskjemaet. Uansett har forbindelsene til Uí Maine med hver av klanene og deres definerte stamfar blitt opprettholdt i godt over et årtusen.

Connachta i Ulster-syklusen 
I fortellingene i Ulster-syklusen er Connachta, styrt fra Cruachan av deres kong Ailill mac Máta og deres formidable krigerdronning Medb, fiendene til Ulaid, styrt fra Emain Macha (Navan-borgen i grevskapet Armagh) av Conchobar mac Nessa, og deres kriger, særskilt fortellingen Táin Bó Cúailnge («Krøttertyveriet i Cooley»), er rammen for de fleste av historiene. Disse fortellingene er tradisjonelt plassert rundt Kristi tid, noe som skaper anakronistiske problemer: Connachtaene som visstnok oppkalt etter Conn Cétchathach, som i det vanlige kronologiske oppsettet etablert av Lebor Gabála Érenn, levde på 100-tallet e.Kr.

Senere tekster brukte de antatt tidligere navnene til Cóiced Ol nEchmacht (et annet oldtidsnavn for Connacht, og Fir Ól nÉcmacht, et forhistoriske folk i Connacht) og Cóiced Genaind (provinsen Genann, etter en legendarisk konge av Fir Bolg) for den vestlige provinsen å omgå denne vanskeligheten. Denne fortellertradisjonen er imidlertid eldre enn det kronologiske skjemaet, som er et kunstig forsøk fra kristne munker på å synkronisere innfødte irske tradisjoner med klassisk og bibelsk historie, og det er mulig at Ulster-syklusen er basert på historiske kriger mellom Ulaid og Connachta som har blitt kronologisk feilplassert. Kenneth H. Jackson estimerte at Ulster-syklusen heltefortellinger oppsto og fant sin form på 400-tallet.

Referanser

Eksterne lenker 
 R-M222 Haplogroup Project hos Family Tree DNA

Irland i tidlig middelalder
Historiske kongedømmer i Irland